জন উইক (চলচ্চিত্র)
জন উইক (জন উইক: চ্যাপ্টার ১ নামে অধিক পরিচিত) ২০১৪ সালে মুক্তিপ্রাপ্ত আমেরিকান নব্য-নোয়ার অ্যাকশন থ্রিলার ধর্মী চলচ্চিত্র যেটি পরিচালনা করেন অভিষিক্ত পরিচালক চাদ স্টাহেলস্কি। এতে কিয়ানু রিভস, মাইকেল নাইকভিস্ট, আলফি এলেন, আদ্রিয়ান্নে পালিস্কি, ব্রিডজেট ময়নাহান, ডিন উইন্টারস, ইয়ান ম্যাকশেন, জন লেগুইযামো, উইলেম ডাফো কে অভিনয় করতে দেখা যায়। এটি জন উইক কিস্তির প্রথম চলচ্চিত্র। গল্পে দেখা যায় জন উইক (রিভস) একজন কে খুঁজে যে তার ঘরে ঢুকে তার গাড়ি চুরি করে নিয়ে যায় এবং তার কুকুর ছানা কে হত্যা করে যেটি ছিল তার সম্প্রতি মারা যাওয়া স্ত্রীর কাছ থেকে শেষ উপহার। চাদ স্টাথেলস্কি এবং ডেভিড লেইটস দুজনে একসাথে চলচ্চিত্রটি পরিচালনা করলেও স্টাথেলস্কির নাম ক্রেডিট সিনে দেখানো হয়। চলচ্চিত্রটি সমালোচকদের কাছ থেকে ইতিবাচক সাড়া পায়। যেখানে সমালোচকরা বলে এটি ছিল কিয়ানু'র অন্যতম সেরা অভিনীত চলচ্চিত্র এবং ২০১৪ এর সেরা অ্যাকশন চলচ্চিত্র। $২০-৩০ মিলিয়ন নির্মানব্যয়ে চলচ্চিত্রটি $৮৬ মিলিয়ন বিশ্বব্যাপী আয় করে। ২০১৭ সালে এটির দ্বিতীয় কিস্তি মুক্তি পায় জন উইক: চ্যাপ্টার ২ নামে। এটিও প্রথমটির মতো সমালোচকদের প্রশংসা কুড়ায় এবং আয়ের ক্ষেত্রে প্রথমটিকে পেছনে ফেলে।